Ganet eo en un tiegezh brezhonegerion divroet en hanternoz Bro-Chall e-pad ur pennad abalamour ma oa bet e dad el lu gall, ha gellout a rejont distreiñ do bro chenidik, Lannuon e Bro-Dreger, goude ar Brezel-bed kentañ. Deskiñ a reas komz brezhoneg gant e dud, met ivez gant kouerien an atant e-lech ma veze kaset da vakañsiñ bep hañv e-kichen Plougonven. Chom a reas skoachet e Lannuon e-pad an Eil Brezel-Bed evit chom hep bezañ kaset da Alamagn, met heuliañ a reas kentelioù saoznek dre lizher gant Skol-Veur Angers ha Skol-Veur Roazhon. Mont a reas da gelenner e Skol Blistin ivez. Echu ar brezel e studias e Roazhon hag eno e kejas gant brogarourien. Gant Pol ar Gouriereg e savas ken abred ha Chwevrer 1945 ar gelaouenn vrezhonek Tír na nÓg hag houmañ a reas berzh buan a-walch. Ronan Huon a rae war-dro al lodenn vrezhonek. Dimeziñ a reas gant Elen er Meliner, eus Langedig. E 1947 e voe anvet da gelenner war ar saozneg e Gwengamp ha dre ma yae da seniñ ar vombard e kelch keltiek ar gêr en em gavas gant Claudine Mazeas, Polig Montjarret, Dorig Le Voyer ha Jef ar Penven. Goude ur bloavezh en ur skol en Abertawe (Bro-Gembre) ez eas da gelenner e Landerne, Kemper ha Brest. Eno e kelennas e lise an Harteloire ha da choude e lise Kerichen betek ma yeas war e leve.